د شمال لویدیځ مرکزی زون رئیس او ورسره مل پلاوی د بامیانو ولایت د افغانی سرې میاشتې نماینده ګۍاو دشاه فولادی کلینیک څخه لیدنه وکړه نن پنجشنبه د روان ١۴۴۴ سپوږمیزکال د شعبان المعظم میاشتې پر ۲۳ مه چې د ۱۴۰۱ لمریزکال د کب میاشتې له ۲۵ مې نېټې سره سمون لری. د شمال لویدیځ مرکزی زون سیمه ایز همغږۍ ریاست عمومی رئیس مولوی میا حفیظ الدین "قمری" صاحب او ورسره مل پلاوی د افغانی سرې میاشتې د فعالیتونو د کتنې په موخه پیل کړو سفرونو په لړ کې د بامیانو ولایت د افغانی سرې میاشتې نماینده ګۍ ریاست، شاه فولادی کلینیک او د نماینده ګۍ له ګدام څخه لیدنه ترسره کړه. ورپسې د بامیانو ولایت دافغانی سرې میاشتې نماینده ګۍ په ریاست کې اداری جلسه ترسه شوه او دشمال لودیځ مرکزی زون رئیس ښاغلی میا حفیظ الدین "قمری" د نماینده ګۍ ټولو مدیر صاحبانو ته لازمې سپارښتنې وکړې، چې په خپلو کارونو کې پابند اوسئ، غیر حاضری مه کوئ، د دفتر کارونه مو په اخلاص ترسره کوئ. ښاغلی قمری دغه راز مالی او اداری مدیر ته سپارښتنه وکړه چې د نوی کال تر پیل مخکې باید د مالی اړوند ټول حسابونه پاک او اسناد یې انټر کړای شی. همدارنګه ښاغلی قمری د نمایندګۍ د کارمندانو ستونزې واوریدې، مشکلات یې له نږدې ولیدل او له هغوی سره یې د ستونزو د حل ژمنه وه. دبامیانو ولایت دافغانی سرې میاشتی نماینده ګۍ ریاست دنشراتو مدیریت.